Държавен вестник, бр. 66, 2016 г., стр. 13

БРОЙ  66	
Д Ъ Р Ж А В Е Н  В Е С Т Н И К 	
СТР.  13  
Чл. 14. (1) Списък-образец № 1 за дейността 
в училище е предназначен за всички видове 
училища.
(2) Към Списък-образец № 1 се прилагат: 
документи за вида, наименованието и мес­
тонахожението на институцията в случаите, 
в които е настъпила промяна през предше­
стващия период; училищни учебни планове; 
учебни програми, утвърдени от директора; 
годишен план; информация за организацията 
на учебния ден.
Чл. 15. (1) Списък-образец № 2 за дей­
ността в детската градина е предназначен за 
детските градини.
(2) Към Списък-образец № 2 се прилагат: 
документи за наименованието и местона­
хождението на детската градина в случаите, 
в които е настъпила промяна през предше­
стващия период; годишен план; програмна 
система; информация за организацията на 
учебния ден.
Чл. 16. (1) Списък-образец № 3 за дейността 
за подкрепа за личностно развитие е предназ­
начен за центровете за подкрепа за личностно 
развитие, вкл. центровете за специална обра­
зователна подкрепа, Националния дворец на 
децата и регионалните центрове за подкрепа 
на процеса на приобщаващото образование. 
(2) Към Списък-образец № 3 се прилагат: 
документи за вида, наименованието и мес­
тонахождението на институцията в случаите, 
в които е настъпила промяна през предше­
стващия период; план за обучение – за цен­
тровете за подкрепа за личностно развитие и 
за Националния дворец на децата.
Раздел III
Информация за децата и учениците 
Чл. 17. Информацията за децата и учени­
ците се отразява в лични образователни дела 
в модул „Деца и ученици“ от НЕИСПУО.
Чл. 18. Личното образователно дело е 
електронна партида за всяко дете/ученик, 
която съдържа информацията, определена в 
приложение № 3. 
Чл. 19. (1) Личното образователно дело се 
създава при постъпване на детето или ученика 
в системата на задължителното предучилищно 
и училищно образование и се води до:
1. завършване на средно образование, или 
2. отписване от училище. 
(2) Личното образователно дело се съхраня­
ва в НЕИСПУО и достъп до него се предоставя 
на институцията, в която се обучава детето 
или ученикът през съответната учебна година.
(3) При преместване на дете или ученик в 
учебно време достъпът по ал. 2 се предоставя 
в 10-дневен срок от датата на постъпване в 
приемащата институция.
Чл. 20. Директорът на институцията ор­
ганизира и контролира воденето на личното 
образователно дело за всяко дете/ученик, 
като осигурява:
1. попълване на данните за всяка учебна 
година съобразно графика по чл. 9, ал. 2; 
2. приключване на работата по електрон­
ната партида в 10-дневен срок след премест­
ване, завършване или отписване на детето/
ученика и удостоверява с електронен подпис 
коректността на въведените данни за пери­
ода, в който детето/ученикът се е обучавал 
в съответната институция;
3. разпечатване на личното образователно 
дело на хартиен носител в съответствие с 
изискванията по чл. 40;
4. съхраняване на личното образователно 
дело на електронен и на хартиен носител в ин­
ституцията със срок не по-малък от 50 години.
Чл. 21. Информацията, необходима за 
издаване на документи за завършване, удос­
товеряване и признаване на професионално 
обучение на лицата, навършили 16 години, 
в институциите за професионално обучение 
се използва и съхранява по ред, определен 
с наредбата по чл. 17в, ал. 2 от Закона за 
професионалното образование и обучение 
(ЗПОО). 
Г л а в а  т р е т а
ДОКУМЕНТИ
Раздел I
 Общи разпоредби
Чл. 22. (1) Създаването, отпечатването и 
разпространяването на документите в сис­
темата на предучилищното и училищното 
образование се организира от министъра на 
образованието и науката. 
(2) Съдържанието на образците на до­
кументите се утвърждава от министъра на 
образованието и науката. 
Чл. 23. (1) Документите в системата на 
предучилищното и училищното образование 
се издават, водят и съхраняват в електронен 
и/или хартиен вид.
(2) Организирането, обработването, експер­
тизата, съхраняването и използването на доку­
ментите на хартиен носител се извършва при 
спазване на Закона за Националния архивен 
фонд и Наредбата за реда за организирането, 
обработването, експертизата, съхраняването 
и използването на документите в учрежден­
ските архиви на държавните и общинските 
институции, приета с ПМС № 41 от 2009 г. 
(ДВ, бр. 17 от 2009 г.).
(3) Съхраняването на документите в елек­
тронен формат се извършва съгласно Наред­
бата за вътрешния оборот на електронни 
документи и документи на хартиен носител 
в администрациите.